text: দৈনিক জনকন্ঠ || দুঃস্থদের আত্মসাতের সাড়ে পাঁচ লাখ টাকা ফেরত দিল ইউপি চেয়ারম্যান
  দুঃস্থদের আত্মসাতের সাড়ে পাঁচ লাখ টাকা ফেরত দিল ইউপি চেয়ারম্যান
  নিজস্ব সংবাদদাতা, রাঙ্গামাটি ॥ রাঙ্গামাটির বাঘাইছড়ি উপজেলার বঙ্গলতলী ইউনিয়নের ২৫২ দুঃস্থ মহিলার ৫,৫৪,৪০০ টাকা আত্মসাৎ করা টাকা ফেরত দিয়ে এক অনন্য দৃষ্টান্ত স্থাপন করেছেন।
  এলাকাবাসী সূত্রে জানা গেছে, বঙ্গলতলি ইউনিয়ন পরিষদের চেয়ারম্যন জ্ঞান জ্যোতি চাকমা বিগত ১১ মাস ধরে এলাকার দুঃস্থ মহিলাদের ভিজিডি কার্ডের ওই পরিমান টাকা দৃঃস্থদের ব্যাংক একাউণ্টে জামা না করে নিজে রেখে দেয়। দীর্ঘদিন ধরে ভিজিডি কার্ডের টাকা না পেয়ে রুপা চাকমা স্বমী সুমন চাকমা সহ ৭ জন দুঃস্থ মহিলা মঙ্গলবার বাঘাইছড়ি উপজেলা নির্বাহী কর্মকর্তা শরিফুল ইসলাম এর নিকট একটি অভিযোগ দায়ের করে। অভিযোগ পাওয়ার পর নির্বাহী কর্মকর্তা বিষয়টি তদন্ত করে সত্যাতা পায় ।বৃহস্পতিবার নির্বাহী কর্মকর্তা ওই চেয়ারম্যানকে দুঃস্থদের টাকা ফেরত দেয়ার জন্য চাপ দিলে চেয়ারম্যান পুনরায় ২৫২ মহিলার টাকা ফেরত দিয়েছেন বলে নিবার্হী কর্মকর্তা জানান।
  এই বিষয়ে নির্বাহী কর্মকর্তার নিকট জানতে চাওয়া হলে তিনি বিষয়টি স্বীকার করে বলেছেন । অভিযুক্ত চেয়ারম্যানকে টাকা ফেরৎ দেয়ার নির্দেশ দিলে তিনি ২৫২ মহিলাদের সমুদয় টাকা নির্বাহী কর্মকর্তার নিকট এনে ফেরত দিয়েছেন । এই ঘটনায় এলাকায় চাঞ্চল্য সৃষ্টি হয়েছে। উল্লেখ্য জ্ঞান জ্যোতি চািকমা আসন্ন ৭ ফেব্রুয়ারির ইউপি নির্বাচনে আবারও স্বতন্ত্র প্রার্থী হয়েছেন।